kardosdrur/scandi-wiki huggingface dataset:
Igor Andrejev

Igor Valerjevitj Andrejev (russisk: Игорь Валерьевич Андреев; født 14. juli 1983 i Moskva, Sovjetunionen) er en russisk tennisspiller, der blev professionel i 2002. Han har igennem sin karriere (pr. september 2010) vundet 3 single- og 1 doubletitel, og hans højeste placering på ATP's verdensrangliste er en 18. plads, som han opnåede i november 2008.

Grand Slam 
Andrejevs indtil videre bedste Grand Slam-resultat i singlerækkerne er kommet ved French Open i 2007, hvor han som useedet nåede frem til kvartfinalerne, blandt andet ved at besejre Andy Roddick. I kvartfinalen måtte han imidlertid se sig besejret af serberen Novak Djokovic, der vandt i 3. sæt.

Eksterne henvisninger 
 

Tennisspillere fra Rusland
Personer fra Moskva
Holger Forchhammer

Holger Forchhammer (født 21. oktober 1866 i Aalborg, død 19. maj 1946 i København) var en dansk overlæge, og den anden formand for Danmarks Idræts-Forbund. Han var gift med skuespillerinden Berthe Forchhammer.

Karriere 
Forchhammer var søn af dr.phil. Johannes Forchhammer, rektor i Aalborg, senere ved Herlufsholm. Holger Forchhammer blev student fra Herlufsholm 1884 og cand.med. i 1891, var reservelæge ved Kysthospitalet på Refsnæs 1893-94, leder af Frederiks Hospitals medicinske konsultationsstue 1896-97 og blev 1898 læge ved Finsens medicinske Lysinstitut i København, hvor han var overlæge 1899-1912.

Idrætsformand 
I 1897 blev han formand for Danmarks Idræts-Forbund, en post han bestred indtil 1899. Da han blev valgt til formand var han blot 31 år gammel. Han er den hidtil (2008) yngste formand for DIF.

Forchhammer var fodboldspiller i Akademisk Boldklub og vandt Københavnsmesterskabet i fodbold fire gange; 1889/90, 1892/93, 1894/95, 1898/99.

Forchhammer oversatte 1886, sammen med E. Wescher, Ludwig Sylow og August Markmann de engelske association-regler til dansk, så der derefter brugtes regler som ”offside” og ”hånd på bolden” i dansk fodbold. Disse regler blev første gang brugt i en kamp året efter. Der var i de foregående kampe blevet brugt en blanding af rugby-reglerne og association-reglerne, så dette var et stort skridt fremad mod den form for fodbold, vi kender i dag.

Han modtog Medaljen for ædel Daad og nogle udenlandske ordener.

Eksterne henvisninger 
 
 Holger Forchhammer

Læger fra Danmark
Formænd for Danmarks Idræts-Forbund
Personer fra Aalborg
Personer i Kraks Blå Bog (afdøde)
Holger
Danskere i 1800-tallet
Danskere i 1900-tallet
Fodboldspillere fra Akademisk Boldklub
Herlovianere
Nikolaj Davydenko

Nikolaj Vladimirovitj Davydenko ( ; født 2. juni 1981 i Severodonetsk, Sovjetunionen) er en russisk tennisspiller, der blev professionel i 1999. Han har igennem sin karriere (pr. september 2010) vundet 20 single- og 1 doubletitel, og hans højeste placering på ATP's verdensrangliste er en 3. plads, som han opnåede i november 2006.

Grand Slam 
Davydenko har fire gange stået i semifinaler ved Grand Slam-turneringer. Det var i French Open i 2005 og 2007, og i US Open i 2006 og 2007.

Eksterne henvisninger 

Tennisspillere fra Rusland
Gil-Galad

Gil-Galad er en person fra fantasy-romanenerne Silmarillion og Ringenes Herre af den engelske forfatter J.R.R. Tolkien. Han var Noldornes stor-konge i 2. alder. Han var søn af Fingon.

Gil-Galad er især kendt for 2 helt forskellige roller
 Han var den sidste Noldo-storkonge i Beleriand efter at Turgon var blevet dræbt i forsvaret af sin fæstning Gondolin.
 Han ledede den store alliance af mennesker og elvere mod Sauron i slutningen af 2. alder

Gil-Galads tidlige historie fremgår ikke klart af Tolkiens bøger, men har må være født i Beleriand i 1. alder.

Efter det sidste store slag i 1. alder hvor Melkor blev besejret, grundlagde Gil-Galad et rige i Lindon ved Belegaer-havets kyst. På sit højeste strakte dette rige sig hele vejen til Tågebjergene og Elronds rige i Kløvedal (Ringenes Herre)

Gil-Galad var angiveligt den første elver til at mistro den fremmede Annatar, der senere viste sig at være Sauron. Efter at Sauron smedede hersker-ringen (Den Ene Ring) fik Gil-Galad den ene af de 3 elver-ringe, Vilya (Luftens ring).

Gennem det meste af 2. alder opretholdt Gil-Galad et godt forhold til Numenoreanerne. Dette var til stor nytte under den store krig mellem Sauron og Elverne. En stor numenoreansk styrke under kong Tar-Minastir hjalp Gil-Galad med at besejre Saurons styrker.

Men i slutningen af 2. alder vendte Sauron tilbage med en stor hær og gik i krig mod Gondor. Gil-Galad og Elendil dannede den sidste alliance af elvere og mennesker, og belejrede Sauron i Mordor. Alliancen sejrede men både Gil-Galad og Elendil omkom.

Sang om Gil-Galad 
I kapitel 11 (En kniv i mørket)i 1. bog i 1. bind synger Sam en gammel sang om Gil-Galad:
    En elverkonge var Gil-Galad
    Så sørgelig om hannem kvad
    Den sidste som riget i frihed så
    Og mellem havet og bjerget det lå

    Hans lanse var skarp og langt hans sværd
    En hjelm af guld han bar på sin færd
    På himlen stod stjerner så mangefold
    Og spejled sig i hans sølverskjold

    For længe siden bort han red
    Hvor nu han dvæler slet ingen ved
    For kongens stjerne fra himlens rand
    Faldt ned i mørket i Mordorland

Personer i Ringenes Herre
Fiktive konger
SPOR festival

SPOR festival for contemporary music and sound art er en festival for ny lyd- og tonekunst. 
SPOR afholdes hvert år i maj måned i Aarhus og blev første gang afholdt i 2005 under komponist Thomas Agerfeldt Olesens ledelse. Siden juni 2007 har festivalen været ledet af Anne Marqvardsen og Anna Berit Asp Christensen. Hvert år har SPOR en ny gæstekurator og et nyt tema.

SPOR festivalens hjemsted i Aarhus bygger på en lang tradition. Aarhus har gennem tiderne fremstået som fremsynet og visionær platform for den nyeste tonekunst. Denne position blev i særdeleshed etableret via NUMUS festivalen, der var etableret og realiseret af komponisten Karl Aage Rasmussen gennem 25 år, fra 1978 til 2002. 

I 2015 lancerer SPOR festival et nyt tiltag: SPOR New Music School (SNMS), som er en kompositionsskole for børn og unge i alderen 11-15 år.

SPORs gæstekuratorer 2005-2016 
 2005 – den danske komponist Niels Rønsholdt
 2006 – den britiske komponist Edward Jessen 
 2007 – Anna Berit Asp Christensen & Anne Marqvardsen 
 2008 – et 24-timers eksperiment, kurateret af Anna Berit Asp Christensen & Anne Marqvardsen i samarbejde med festivalens kunstnere 
 2009 – den danske komponist Bent Sørensen 
 2010 – den britiske/belgiske komponist Joanna Bailie
 2011 – KNM Berlin, Singuhr Hörgaleri, Ausland
 2012 – den norske komponist Lars Petter Hagen
 2013 - den britisk/tysk/danske komponist Juliana Hodkinson
 2014 - den irske komponist og performer Jennifer Walshe
 2015 - den danske komponist og vinder af Nordisk Råds Musikpris 2014,  Simon Steen-Andersen
 2016 - det belgiske  ensemble Nadar Ensemble

Eksterne henvisninger 
 SPORs officielle hjemmeside

Musikfestivaler i Danmark
Kultur i Aarhus
Montenegros fodboldforbund

Fudbalski savez Crne Gore (FSCG) (kyrillisk: Фудбалски савез Црне Горе) er Montenegros nationale fodboldforbund og dermed det øverste ledelsesorgan for fodbold i landet. Det administrerer de montenegrinske fodbolddivisioner og landsholdet og har hovedsæde i Podgorica.

Forbundet blev grundlagt i 1931 som en underafdeling af Jugoslaviens fodboldforbund. Det blev selvstændigt, da landet løsrev sig fra Serbien og fik ved samme lejlighed medlemskab i FIFA og UEFA.

Ekstern henvisning 
 FSCG.cg.yu 

Nationale fodboldforbund
Forbund
Jevgenij Kafelnikov

Jevgenij Aleksandrovitj Kafelnikov ( ; født 18. februar 1974 i Sotji, Sovjetunionen) er en tidligere russisk tennisspiller, der var professionel mellem 1992 og 2003. Han vandt igennem sin karriere vundet 26 single- og 27 doubletitler, og hans højeste placering på ATP's verdensrangliste er en 1. plads, som han opnåede i maj 1999. En af Kafelnikovs første titler var Copenhagen Open i København, som han vandt i 1994. I år 2000 vandt han OL-guld i Sydney.

Grand Slam 
Igennem sin karriere lykkedes det Kafelnikov at vinde 2 Grand Slam-titler. Den første var French Open i 1996, hvor han i finalen besejrede tyske Michael Stich. I 1999 vandt han US Open, med en finalesejr over Thomas Enqvist fra Sverige.

Eksterne henvisninger 

 Jevgenij Kafelnikovs hjemmeside 

Tennisspillere fra Rusland
Personer fra Sotji
Niels V. Holbek

Niels Vilhelm Sophus Holbek (22. september 1857 i København – 12. november 1937 smst) var en dansk oberst. Han var søn af generalmajor Geert Marinus Holbek og Marie Sophie Bentzien, og gift i Aarhus, 1885, med Agnes Baadsgaard.  Han var søn af Geert Marinus Holbek.

Han var formand for Danmarks Idræts-Forbund fra 1899-1901, og var det første danske medlem af Den Internationale Olympiske Komité fra 1899-1906.

Noter

Eksterne henvisninger 
 

Formænd for Danmarks Idræts-Forbund
Personer i Kraks Blå Bog (afdøde)
Officerer fra Danmark
Riddere af Dannebrog
Niels V.
Dmitrij Tursunov

Dmitrij Igorevitj Tursunov (Russisk: Дмитрий Игоревич Турсунов; født 12. december 1982 i Moskva, Sovjetunionen) er en russisk tennisspiller, der blev professionel i år 2000. Han har igennem sin karriere (pr. september 2010) vundet seks single- og fire doubletitler, og hans højeste placering på ATP's verdensrangliste er en 20. plads, som han opnåede i oktober 2006.

Grand Slam 
Tursunovs bedste Grand Slam-resultater i singlerækkerne er kommet ved Wimbledon, hvor han to år i træk, i 2005 og 2006, spillede sig frem til 4. runde.

Eksterne henvisninger 
 
 Dmitri Tursunovs hjemmeside 
 

Tennisspillere fra Rusland
Personer fra Moskva
Mikhail Jusjnyj

Mikhail Mikhajlovitj Jusjnyj (  ; født 25. juni 1982 i Moskva, Sovjetunionen) er en russisk tennisspiller, der blev professionel i 1999. Han har igennem sin karriere (pr. september 2010) vundet seks single- og seks doubletitler, og hans højeste placering på ATP's verdensrangliste er en 8. plads, som han opnåede i januar 2008.

Grand Slam 
Youzhnys bedste Grand Slam-resultat i singlerækkerne er en semifinaleplads ved US Open i 2006. Undervejs i turneringen besejrede han spanierne Tommy Robredo og Rafael Nadal, inden han i semifinalen blev besejret af hjemmebanefavoritten Andy Roddick.

Eksterne henvisninger 

Tennisspillere fra Rusland
Personer fra Moskva
Holten Castenschiold

Holten Frederik Castenschiold (12. marts 1865 på Borreby – 13. januar 1950 på Københavns Militærhospital) var en dansk generalmajor og kammerherre. Han var formand for Danmarks Idræts-Forbund fra 1922-1941. Fra 1923-1925 var han formand for Danmarks Olympiske Komité. Han var desuden medstifter af og formand for Dansk Militært Idrætsforbund 1918-1922, og æresformand for Dansk Ride Forbund fra stiftelsen i 1918.

Han var søn af cand.polit. Henrik Casten­schiold og hustru Julie f. Uldall, blev student fra Schneekloths Skole 1883, sekondløjtnant 1886, premierløjtnant samme år, ritmester 1901, adjutant hos Prins Christian (X) 1902-06, oberstløjtnant 1906, chef f. 3. Dragonregiment 1906-09, stabschef ved 2. Generalkommando 1909, oberst 1910. Han blev generalmajor og chef for 2. Division april 1913, generalinspektør for Rytteriet 15. oktober 1913 og var kommandant i København 1926-30 samt tillige chef for Landstormen 1923-29. Han tog afsked april 1930.

Han var også formand for Idrætsmærkets bestyrelse 1922-1943, æresformand for samme, medlem af besty­relsen for Københavns Understøttelsesfor­ening, formand 1933-1939 og æresøverste i selskabet De danske Forsvarsbrødre. Han var bl.a. Storkorsridder af Dannebrog og Dannebrogsmand.

Han blev gift 8. maj 1891 med Carry f. Fugl (19. februar 1869 – 1946), datter af ingeniør N.C. Fugl og hustru Thyra f. Friis.

Han er begravet på Garnisons Kirkegård, men gravstedet er nedlagt i 1990.

Kilder 
 Kraks Blå Bog 1949

Eksterne henvisninger 
 

Holten
Formænd for Danmarks Idræts-Forbund
Generalmajorer fra Danmark
Storkors af Dannebrog
Personer i Kraks Blå Bog (afdøde)
Personer i Dansk Biografisk Leksikon
Kavaleriofficerer fra Danmark
Kammerherrer fra Danmark
Norges fodboldforbund

Norges Fotballforbund (NFF) er Norges nationale fodboldforbund og dermed det øverste ledelsesorgan for fodbold i landet. Det administrerer de norske fodbolddivisioner og landsholdet.

Forbundet blev grundlagt i 1902, og det blev medlem af FIFA og UEFA i henholdsvis 1908 og 1954.

Ekstern henvisning 
 fotball.no

Nationale fodboldforbund
Forbund
Polens fodboldforbund

Polski Związek Piłki Nożnej (PZPN) er Polens nationale fodboldforbund og dermed det øverste ledelsesorgan for fodbold i landet. Det administrerer de polske fodbolddivisioner og landsholdet og har hovedsæde i Warszawa.

Forbundet blev grundlagt i 1919. Det blev medlem af FIFA i 1923 og medlem af UEFA i 1955.

Ekstern henvisning 

 PZPN.pl

Nationale fodboldforbund
Forbund
Christian Slater

Christian Michael Leonard Slater (født 18. august 1969) er en amerikansk skuespiller, som har medvirket i film som Heathers, Kuffs, True Romance og He Was a Quiet Man.

Filmografi

Film 

 King Cobra (2016)
 Nymphomaniac (2013)
 Soldiers of Fortune (2012)
 Quantum Quest: A Cassini Space Odyssey (Jammer - stemme, 2009)
 Slipstream (2007)
 He Was a Quiet Man (Bob Maconel, 2007)
 The Ten Commandments (Moses, 2007)
 Hollow Man 2 (Michael Griffin/Hollow Man, 2006)
 Bobby (2006)
 Alone in the Dark (2005)
 Mindhunters (J.D. Reston, 2005)
 The Good Shepherd/The Confessor (2004)
 Churchill: The Hollywood Years (Winston Churchill, 2004)
 Windtalkers (Sgt. Pete "Ox" Henderson, 2002)
 Prehistoric Planet (TV fortæller film, 2002)
 Who Is Cletis Tout? (Trevor Allen Finch, 2001)
 3000 Miles to Graceland (Hanson, 2001)
 The Contender (Reginald Webster, 2000)
 Home Team (1999)
 Very Bad Things (Robert Boyd, 1998)
 Hard Rain (Tom, 1998)
 Austin Powers: International Man Of Mystery (Easily Fooled Security Guard ukrediteret, 1997)
 Broken Arrow (Captain Riley Hale, 1996)
 Bed of Roses (Lewis Farrell, 1996)
 Murder in the First (James Stamphill, 1995)
 En vampyrs bekendelser (journalist Daniel Molloy, 1994)
 Jimmy Hollywood (William, 1994)
 True Romance (Clarence Worley, 1993)
 Untamed Heart (Adam, 1993)
 Kuffs (George Kuffs, 1992)
 FernGully: The Last Rainforest (Pips - stemme, 1992)
 Mobsters (Charlie "Lucky" Luciano, 1991)
 Robin Hood: Prince of Thieves (Will Scarlet, 1991)
 Star Trek VI: The Undiscovered Country (Excelsior Communications Officer, 1991)
 Young Guns II (Dave Rudabaugh, 1990)
 Pump Up the Volume (Mark Hunter, 1990)
 Tales from the Darkside: The Movie (Andy, 1990)
 Beyond the Stars (Eric Michaels, 1989)
 The Wizard (Nick Woods, 1989)
 Gleaming the Cube (Brian Kelly, 1989)
 Heathers (J.D., 1989)
 Tucker: The Man and His Dream (Preston Tucker, Jr., 1988)
 Rosens navn (Adso af Melk, 1986)
 Twisted (Mark Collins, 1986)
 The Legend of Billie Jean (Binx, 1985)
 Tales from the Darkside: The Movie (Andy, 1984)

Tv-serier 
 My Name Is Earl som Woody (2006) TV
 Dinosaur Planet (2003) TV fortæller
 The Adventures of Jimmy Neutron, Boy Genius: Jet Fusion, Parts 1 & 2 (Jet Fusion - stemme, 2003)

Referencer

Eksterne henvisninger 

 , Officielt websted
 
 
 Interpreting Tennessee Williams  – Working in the Theatre Seminar video at American Theatre Wing.org, April 2005

Filmskuespillere fra USA
Tv-skuespillere fra USA
Personer fra New York
Portugals fodboldforbund

Federação Portuguesa de Futebol (FPF) er Portugals nationale fodboldforbund og dermed det øverste ledelsesorgan for fodbold i landet. Det administrerer de portugisiske fodbolddivisioner, Portugals Cup og landsholdet og har hovedsæde i Lissabon.

Forbundet blev grundlagt i 1914. Det blev medlem af FIFA i 1923 og medlem af UEFA i 1954.

Ekstern henvisning 
 FPF.pt

Nationale fodboldforbund
Fodbold i Portugal
Etableret i 1914
Forbund
Rumæniens fodboldforbund

Federaţia Română de Fotbal (FRF) er Rumæniens nationale fodboldforbund og dermed det øverste ledelsesorgan for fodbold i landet. Det administrerer de fleste rumænske fodbolddivisioner og landsholdet og har hovedsæde i Bukarest.

Forbundet blev grundlagt i 1909. Det blev medlem af FIFA i 1923 og medlem af UEFA i 1954.

Ekstern henvisning 
 FRF.li

Nationale fodboldforbund
Forbund
Chamerau

Chamerau er en kommune i Landkreis Cham i Regierungsbezirk Oberpfalz i den østlige del af den tyske delstat Bayern, med knap 2.700 indbyggere.

Geografie 
Kommunen ligger i udkanten af Bayerischer Wald, få kilometer øst for landkreisens administrationsby Cham.

Inddeling 
Kommunen har 20 landsbyer og bebyggelser

Historie 
Chamerauerne, var en adelsslægt med besiddelser i Oberen Bayerischen Wald, havde deres stamsæde Chamerau fra det 11. til det 15. århundrede.
Waldmünchen

Waldmünchen er en by i Landkreis Cham i Regierungsbezirk Oberpfalz i den østlige del af den tyske delstat Bayern, med godt 7.150 indbyggere.

Geografi 

Waldmünchen ligger i Bayerischen Wald ved grænsen til Tjekkiet. Floden Schwarzach (biflod til Naab), der har sit udspring i Perlsee løber gennem området. Sydøst for Waldmünchen ligger bjerget Herzogau der er 800 meter højt.
Ruslands fodboldforbund

Rossijski Futbolny Sojus (RFS) er Ruslands nationale fodboldforbund og dermed det øverste ledelsesorgan for fodbold i landet. Det administrerer Ruslands Premier League og fodboldlandsholdet og har hovedsæde i Moskva.

RFS blev dannet i 1912, men fra Oktoberrevolutionen i 1917 til Sovjetunionens opløsning i slutningen af 1991 blev fodbold i landet organiseret af USSR's fodboldforbund.

Ekstern henvisning 
 RFS.ru

Nationale fodboldforbund
Fodboldforbund
San Marinos fodboldforbund

Federazione Sammarinese Giuoco Calcio (FSGC) er San Marinos nationale fodboldforbund og dermed det øverste ledelsesorgan for fodbold i landet. Det administrerer Campionato Sammarinese di Calcio (fodboldligaen), Coppa Titano (pokalturneringen), Trofeo Federale (supercuppen) og fodboldlandsholdet og har hovedsæde i byen San Marino.

Forbundet blev grundlagt i 1931 og blev både medlem af FIFA og UEFA i 1988.

Ekstern henvisning 
 FSGC.sm

Nationale fodboldforbund
Forbund
Richard Krajicek

Richard Peter Stanislav Krajicek (født 6. december 1971 i Rotterdam, Holland) er en hollandsk tennisspiller, hvis professionelle karriere strakte sig fra 1989 til 2003. Han vandt igennem sin karriere 17 single- og 3 doubletitler, og hans højeste placering på ATP's verdensrangliste var en 4. plads, som han opnåede i marts 1999.

Grand Slam 
Krajiceks største triumf, og bedste Grand Slam-resultat, var hans Wimbledon-sejr i 1996. I kvartfinalen stod Krajicek overfor den topseede, tredobbelte forsvarende mester, amerikaneren Pete Sampras, som han sensationelt besejrede i 3 sæt. I finalen var modstanderen en anden amerikaner, MaliVai Washington, som Krajicek også besejrede i 3 sæt.

Referencer

Eksterne henvisninger 

 Richard Krajiceks fanside

Tennisspillere fra Holland
Sjeng Schalken

Sjeng Schalken (født 8. september 1976 i Weert, Holland) er en pensioneret hollandsk tennisspiller, hvis karriere strakte sig fra 1994 til 2007. Han vandt igennem sin karriere 9 single- og 6 doubletitler, og hans højeste placering på ATP's verdensrangliste er en 11. plads, som han opnåede i april 2003.

Grand Slam 
Schalkens bedste Grand Slam-resultat i singlerækkerne kom ved US Open, hvor han i 2002 nåede frem til turneringens semifinaler. Her tabte han dog til den senere vinder, Pete Sampras fra USA. Schalken nåede desuden tre år i træk, 2002-2004, kvartfinalerne ved Wimbledon.

Eksterne henvisninger 

Tennisspillere fra Holland
Jarkko Nieminen

Jarkko Nieminen (født 23. juli 1981 i Masku, Finland) er en finsk tennisspiller, der blev professionel i 2000. Han har igennem sin karriere (pr. sepember 2010) vundet 1 single- og 2 doubletitler, og hans højeste placering på ATP's verdensrangliste er en 13. plads, som han opnåede i juli 2006.

Grand Slam 
Nieminen er tre gange nået frem til kvartfinaler i Grand Slam-turneringer. I US Open i 2005, i 2006 ved Wimbledon og i 2008 ved Australian Open.

Eksterne links 
 Jarkko Nieminens hjemmeside 
 

Tennisspillere fra Finland
Deltagere ved sommer-OL 2004
Deltagere ved sommer-OL 2008
Deltagere ved sommer-OL 2012
Politechnika Warszawska

Politechnika Warszawska (eng.: Warsaw University of Technology, da.: Warszawa Tekniske Universitet) er et af de største og mest velansete tekniske (polytekniske) universiteter i såvel Polen som Østeuropa. Universitetet har 31.000 indskrevne studerende og 2.000 professorer. Universitetet er opdelt i 17 fakulteter, der dækker næsten alle områder indenfor naturvidenskab og teknologi. På nær en afdeling i Płock er hele universitetet placeret i Warszawa.

Universitetets oprettelse fastsættes til 1915, men forud gik oprettelsen af en teknisk skole (Szkoła Przygotowawcza)i byen i 1826, hvilket skete på initiativ af Stanisław Staszic. Denne skole blev imidlertid lukket i 1831 som en konsekvens af russsiske repressioner efter novemberopstanden.

Den russiske tsar tillod at opføre et nyt polyteknisk institut i Warszawa i slutningen af 1800-tallet; i 1898 med russisk som offcielt undervisningssprog. Det fik de potentielle polske studerende til at boykotte læreanstalten, og ved omfattende strejker i det delte Polen i 1905 fremsattes blandt andet kravet om polsk som undervisningssprog. Instituttet blev lukket de næste fire år, men under Første Verdenskrig og mellemkrigstiden blev der undervist på sprog. Fra 1915 voksede universitetets virksomhed til trods for de dramtiske begivenheder, der har præget landet siden.

2. verdenskrig blev fatal for universitetets virke; den betød enorme menneskelige og materielle tab. Forelæsningssale, laboratorier, teknisk udstyr og litteratur blev ødelagt, og hundredvis af universitets studerende og ansatte blev dræbt. Efter at tyskerne forbød undervisning på stedet, fungerede universitetet som undergrundsskole, hvor der stadig blev forsket og hvor studenter fortsat blev uddannet. Under og efter Warszawaopstanden i 1944 mødte universitetet samme skæbne som resten af byen. Efterkrigstiden var præget af dels genopbygning, dels udvidelse af lokalerne.

Eksterne henvisninger 
 Universitetets officielle hjemmeside i engelsk version 

Universiteter i Polen
Stanislas Wawrinka

Stanislas Wawrinka (født 28. marts 1985 i Lausanne, Schweiz) er en schweizisk tennisspiller, der blev professionel i 2002. Han står (pr. september 2010) noteret for 16 vundne singletitler og 3 grand slam i sin karriere, og hans højeste placering på ATP's verdensrangliste er en 3. plads, som han opnåede i januar 2014. 

Wawrinka vandt ved OL i 2008 i Beijing guld i herredouble, sammen med Roger Federer.

Grand Slam 
Wawrinkas bedste Grand Slam-resultat i singlerækkerne er sejren i Australian Open d. 26. januar 2014. I finalen slog han Rafael Nadal 6-3 6-2 3-6 6-3. Der var Stanislas Wawrinkas første Grand Slam titel.

Udover titlen i Australien Open er hans bedste Grand Slam-resultater en semifinale-deltagelse ved US Open 2013.

Titler 
 2004: Croatia Open
 2010: Grand Prix Hassan II
 2014: Australian Open 
 2015: French Open
 2016: US Open

Noter

Eksterne henvisninger 

Tennisspillere fra Schweiz
Personer fra Lausanne
Maks Mirnyj

Maksim "Maks" Nikolajevitj Mirnyj ( ;  ; , født 6. juli 1977 i Minsk, Sovjetunionen) er en hviderussisk tennisspiller, der blev professionel i 1996. Han har igennem sin karriere vundet 1 single- og hele 34 doubletitler, og hans højeste placering på ATP's verdensrangliste er en 18.-plads, som han opnåede i august 2003.

Grand Slam 
Mirnyj har igennem sin karriere specialiseret sig i doubler, men har også markeret sig i singlerækkerne. Hans bedste Grand Slam-resultat i singlerækkerne er en kvartfinale ved US Open i 2002.

Eksterne links 
 Max Mirnyjs hjemmeside 

Tennisspillere fra Hviderusland
Cam Ranh Lufthavn

Cam Ranh Lufthavn (IATA:CXR, ICAO:VVCR) ligger på Cam Ranh, Vietnam.

Terminaler 
 Pacific Airlines (Ho Chi Minh-byen, Hanoi)
 Vietnam Airlines (Hanoi, Ho Chi Minh-byen, Da Nang)

Lufthavne i Vietnam
Phu Quoc Lufthavn

Phu Quoc Lufthavn (IATA:PQC, ICAO:VVPQ) ligger på Phu Quoc, Kien Giang, Vietnam.

Terminaler 
 Vietnam Airlines ( Ho Chi Minh-byen, Rach Gia)

Lufthavne i Vietnam